CELEX: 32011D0897
Language: bg
Date: 2011-12-19 00:00:00
Title: 2011/897/ЕС: Решение на Европейския съвет от 19 декември 2011 година за назначаване на член на Изпълнителния съвет на Европейската централна банка

29.12.2011   
            
            
               BG
            
            
               Официален вестник на Европейския съюз
            
            
               L 345/21
            
         РЕШЕНИЕ НА ЕВРОПЕЙСКИЯ СЪВЕТ
   от 19 декември 2011 година
   за назначаване на член на Изпълнителния съвет на Европейската централна банка
   (2011/897/ЕС)
   ЕВРОПЕЙСКИЯТ СЪВЕТ,
   като взе предвид Договора за функционирането на Европейския съюз, и по-специално член 283, параграф 2 от него,
   като взе предвид Протокола за устава на Европейската система на централните банки и на Европейската централна банка, и по-специално член 11.2 от него,
   като взе предвид препоръката на Съвета на Европейския съюз (1),
   като взе предвид становището на Европейския парламент (2),
   като взе предвид становището на Управителния съвет на Европейската централна банка (3),
   като има предвид, че:
   
               (1)
            
            
               С писмо от 10 ноември 2011 г. председателят на Европейската централна банка г-н Mario DRAGHI съобщи за решението на г-н Lorenzo BINI SMAGHI да подаде оставка от поста си в Изпълнителния съвет, считано от края на 31 декември 2011 г. Поради това е необходимо да се назначи нов член на Изпълнителния съвет на Европейската централна банка.
            
         
               (2)
            
            
               Европейският съвет желае да назначи г-н Benoît COEURÉ, който според него отговаря на всички изисквания, предвидени в член 283, параграф 2 от Договора,
            
         ПРИЕ НАСТОЯЩОТО РЕШЕНИЕ:
   Член 1
   Г-н Benoît COEURÉ се назначава за член на Изпълнителния съвет на Европейската централна банка с осемгодишен мандат, считано от 1 януари 2012 г.
   Член 2
   Настоящото решение се публикува в Официален вестник на Европейския съюз.
   Член 3
   Настоящото решение влиза в сила в деня на приемането му.
   
      Съставено в Брюксел на 19 декември 2011 година.
      
         
            За Европейския съвет
         
         
            Председател
         
         H. VAN ROMPUY
      
   
   
      (1)  Все още непубликувана в Официален вестник.
   
      (2)  Становище от 14 декември 2011 г. (все още непубликувано в Официален вестник).
   
      (3)  Становище от 8 декември 2011 г. (все още непубликувано в Официален вестник).